Nicolás Bartolomé Pérez ye llicenciáu en Derechu, dedicándose al exerciciu de la abogacía nAsturies, onde reside. A lo llargo de los años tien espublizaos dellos trabayos sobre la tradición oral nAsturies y Lleón, tanto en revistes especializaes como nel  so primer llibru, Filandón. Lliteratura popular llionesa, un estudiu y antoloxía de testos populares nasturlleonés. Amás, esti prósimu 7 de mayu, Día de les Lletres Asturianes, va ser nombráu académicu correspondiente de la Academia de la Llingua Asturiana.    ¿Cómo valora esti nombramientu?    Nel planu personal ye un honor mui grande y una gran responsabilidá, y en segundu llugar ye una gran allegría porque lAcademia tamién mira un pocoñín pa otres zones del  dominiu llingüísticu como yel casu de Lleón.    ¿Qué comparanza se pue facer, en materia llingüística, ente Lleón y Asturies?    Son casos mui diferentes, partiendo de quen zones de Lleón fálase la mesma llingua que nAsturies. Pero la situación social nun ye la mesma, porque en Lleón la llingua ta arrequexada en zones mui diferentes y podríamos dicir que deprimíes. Eso yá ye un datu mui relevante porque hai una gran zona de Lleón y Zamora onde la llingua que se fala  davezu yel castellán, lo que ye una diferencia mui notable con respeutu a Asturies. Tamién hai una gran diferencia en cómo se percibel patrimoniu llingüísticu; nAsturies hai una tradición cultural pa la llingua mui afitada y con llarga tradición y en Lleón el movimientu de recuperación ye más nuevu y más débil. Falta tradición nesti sen. NAsturies veo más interés, más desarrollu cultural y sentimientu didentificación cola llingua, más fuerte.    ¿Cómo vel papel que xugó lAcademia a lo llargo de toos estos años?    Tuvo un papel mui importante. Bono, en realidá foi definitivu a la hora de dar un blincu espectacular naspeutos como lestudiu del idioma y lestablecimientu duna norma pa la llingua, que ye la única que tenemos. Desgraciadamente, tamién ta desendolcando un papel que tendríen que facer les alministraciones, pero que nun facen, que yel de tutela de derechos llingüísticos de los falantes.    Precisamente usté tamién desendolcó nestos años un bon trabayu de reivindicación desos drechos llingüísticos. Falenos dello    Ye un llabor que tengo más desendolcao en Lleón que nAsturies, sobre too porque ellí ye mui necesario. A diferencia de lo que pasa equí, hai una minima reconocencia estatutaria pero nun hai desarrollu del estatutu dautonomía. Lo que sí minteresa muncho ye llograr esi desarrollu de la norma pa que tenga calter xurídicu onde se pueda dar conteníu real a la promoción del idioma, regular lusu y la  proteición. Nel Principáu, gracies a Dios, esi llabor ta munchu más desarrolláu, anque eso nun quier dicir que se llograran tolos oxetivos que seríen deseables.    Tenemos una meyor situación, pero sigue faltando la oficialidá    La oficialidá nun ye un oxetivu, ye un mediu pa la sobrevivencia de la llingua. Si analizamos la realidá xurídica dotres llingües dEspaña, vemos que dan verdaderos drechos a los falantes. NAsturies esto nun pasa, nun vemos qua nivel xurídico esi  estatus seya igual al dotres zones. Esa oficialidá, adautada a Asturies, ye necesaria; nun ye de recibu que nos tengamos que conformar con un estatus menor al deses otres zones, por culpa duna alministración que ye mui cicatera nesti asuntu.    Usté espublizó va poco la obra Filandón. Lliteratura popular lleonesa, inspirada a so vez pol trabayu de Xosefa Canellada    Interésame muncho la lliteratura popular. Los mios oríxenes tán nun pueblín lleonés, polo que  linterés bien de llargo. Canellada tien delles coses mui guapes, especialmente dos llibros, que recueyen mui bien esta tradición, y yo quería facer daqué asemeyao pa la lliteratura lleonesa, coles histories más significatives o más notables. Dehí surdió la idea, porque hastal momentu nun se teníen en cuenta en Lleón esti tipu dhistories.    ¿Qué-y paez la producción lliteraria en llingua asturiana?    Tamos nel momentu más notable de la historia de la llingua  asturiana, ensin duldes. Con una calidá y un grupu dautores impresionante. Ye comparable al nivel dotres llingües del estáu y esi ye ún de los grandes llogros de la sociedá asturiana en xeneral.